বিসিজি ২০ মিটার-শ্রেণীর রেসকিউ বোট
বিসিজি ২০ মিটার-শ্রেণীর রেসকিউ বোট হলো জাপানে নির্মিত উদ্ধারকারী নৌযানের শ্রেণী যা বাংলাদেশ কোস্ট গার্ড কর্তৃক ব্যবহৃত হয়। উক্ত নৌযানসমূহ জেএমইউ ইয়োকোহামা শিপইয়ার্ড, জাপান দ্বারা নির্মিত হয়। প্রতিটি নৌযান সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। এছাড়াও নৌযানসমূহ সামুদ্রিক দূষণ নিয়ন্ত্রণ সরঞ্জাম (তেল নিঃসরণ প্রতিরোধী যন্ত্রপাতি, তেল পুনরুদ্ধার, তেল শোষক এবং ধারক) দ্বারা সুসজ্জিত।